พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยประจำตำแหน่งครุยวิทยฐานะ และเข็มวิทยฐานะของมหาวิทยาลัยแม่โจ้พ.ศ. ๒๕๕๑[๑] ภูมิพลอดุลยเดช ป.ร.ให้ไว้ ณ วันที่ ๑๙ กรกฎาคมพ.ศ. ๒๕๕๑เป็นปีที่ ๖๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยแม่โจ้อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยแม่โจ้ พ.ศ. ๒๕๓๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะและเข็มวิทยฐานะของมหาวิทยาลัยแม่โจ้ พ.ศ. ๒๕๕๑มาตรา๒ พระราชกฤษฎีกานี้ให้ใช้บังคับตั้งแต่วันที่๑๙ กุมภาพันธ์ ๒๕๕๑ เป็นต้นไปมาตรา๓ ให้ยกเลิกพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยแม่โจ้ พ.ศ. ๒๕๔๑มาตรา๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่โจ้ ดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาเทคโนโลยีการเกษตร มีปริญญาสามชั้น คือ(ก)เอก เรียกว่า เทคโนโลยีการเกษตรดุษฎีบัณฑิต ใช้อักษรย่อ ทษ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เทคโนโลยีการเกษตรมหาบัณฑิต ใช้อักษรย่อ ทษ.ม.(ค)ตรี เรียกว่า เทคโนโลยีการเกษตรบัณฑิต ใช้อักษรย่อ ทษ.บ.(๓)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๔)สาขาวิชาบริหารศาสตร์ มีปริญญาหนึ่งชั้น คือ เอก เรียกว่า ปรัชญาดุษฎีบัณฑิต ใช้อักษรย่อ ปร.ด.(๕)สาขาวิชาภูมิสถาปัตยกรรมศาสตร์ มีปริญญาสามชั้น คือ(ก)เอก เรียกว่า ภูมิสถาปัตยกรรมศาสตรดุษฎีบัณฑิต ใช้อักษรย่อ ภ.สถ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ภูมิสถาปัตยกรรมศาสตรมหาบัณฑิต ใช้อักษรย่อ ภ.สถ.ม.(ค)ตรี เรียกว่า ภูมิสถาปัตยกรรมศาสตรบัณฑิต ใช้อักษรย่อ ภ.สถ.บ.(๖)สาขาวิชารัฐศาสตร์ มีปริญญาสามชั้น คือ(ก)เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐศาสตรมหาบัณฑิต ใช้อักษรย่อ ร.ม.(ค)ตรี เรียกว่า รัฐศาสตรบัณฑิต ใช้อักษรย่อ ร.บ.(๗)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๘)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๙)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๐)สาขาวิชาเศรษฐศาสตร์ มีปริญญาสามชั้น คือ(ก)เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค)ตรี เรียกว่า เศรษฐศาสตรบัณฑิต ใช้อักษรย่อ ศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา๕ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และอธิการบดี มีดังต่อไปนี้(๑)นายกสภามหาวิทยาลัย ครุยทำด้วยผ้าหรือแพรสีเขียวเย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบ และจีบที่หัวไหล่ตัวเสื้อผ่าอกตลอด มีแถบผ้าหรือกำมะหยี่สีเทาอ่อน กว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้างและโอบรอบคอเสื้อมีเชือกเกลียวสีทองเย็บติดสาบทั้งสองด้านตลอดแนว ปลายแขนปล่อยกว้างยาวระดับข้อมือตอนกลางแขนทั้งสองข้าง มีแถบผ้าหรือกำมะหยี่สีเทาอ่อน กว้าง ๕ เซนติเมตรล้อมรอบด้วยเชือกเกลียวสีทอง จำนวนสี่แถบติดเรียงกันโดยมีระยะห่าง ๕ เซนติเมตรบริเวณสาบคอเสื้อด้านหน้าและด้านหลัง มีสังวาลทำด้วยโลหะสีทองแขวนโดยรอบบริเวณหัวไหล่ทั้งสองข้างมีผ้าลายโปร่งสีทองพับซ้อนกันเย็บติดเสื้อ(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่บริเวณสาบคอเสื้อด้านหน้าและด้านหลังมีสังวาลทำด้วยโลหะสีเงินแขวนโดยรอบและบริเวณหัวไหล่ทั้งสองข้างไม่มีผ้าลายโปร่งสีทองพับซ้อนกันเย็บติดเสื้อ(๓)อธิการบดี เช่นเดียวกับนายกสภามหาวิทยาลัยแต่บริเวณหัวไหล่ทั้งสองข้างไม่มีผ้าลายโปร่งสีทองพับซ้อนกันเย็บติดเสื้อมาตรา๖ ครุยวิทยฐานะของมหาวิทยาลัยแม่โจ้มีสามชั้น ดังต่อไปนี้(๑)ครุยดุษฎีบัณฑิต ทำด้วยผ้าหรือแพรสีดำ เย็บเป็นเสื้อคลุมยาวเหนือข้อเท้าประมาณ ๑๕ เซนติเมตรหลังจีบ และจีบที่หัวไหล่ ตัวเสื้อผ่าอกตลอด มีแถบผ้าหรือกำมะหยี่สีเขียวเข้มกว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อปลายแขนปล่อยกว้างยาวระดับข้อมือตอนกลางแขนทั้งสองข้างมีแถบผ้าหรือกำมะหยี่สีเขียวเข้ม กว้าง ๕ เซนติเมตรล้อมรอบด้วยเชือกเกลียวสีทอง จำนวนสามแถบติดเรียงกันโดยมีระยะห่าง ๕ เซนติเมตรที่คอเสื้อมีพู่ทำด้วยไหมสีตามสีประจำคณะ ยาว ๑๐ เซนติเมตร ผูกห้อยลงมาที่หน้าอกมีผ้าคล้องคอ ด้านนอกทำด้วยผ้าหรือแพรสีดำ ด้านในทำด้วยผ้าหรือแพรสีเขียว สีขาวและสีเหลือง ขนาดเท่ากัน มีแถบผ้าหรือกำมะหยี่สีเขียวเข้ม กว้าง ๘ เซนติเมตรทาบรอบคอ ปลายรอบนอกของผ้าคล้องคอขลิบด้วยผ้าหรือแพรสีตามสีประจำคณะ กว้าง ๒เซนติเมตร ประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตรทำด้วยผ้าหรือแพรสีดำติดดุมสีดำที่กึ่งกลางหมวกหนึ่งดุม มีพู่ทำด้วยดิ้นสีทอง ยาว๒๒ เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิตแต่ตอนกลางแขนทั้งสองข้างมีแถบผ้าหรือกำมะหยี่สีเขียวเข้ม กว้าง ๕ เซนติเมตรล้อมรอบด้วยเชือกเกลียวสีทอง จำนวนสองแถบติดเรียงกันโดยมีระยะห่าง ๕ เซนติเมตรและหมวกมีพู่ทำด้วยดิ้นสีตามสีประจำคณะ ยาว ๒๒ เซนติเมตร(๓)ครุยบัณฑิต เช่นเดียวกับครุยมหาบัณฑิตแต่ตอนกลางแขนทั้งสองข้างมีแถบผ้าหรือกำมะหยี่สีเขียวเข้ม กว้าง ๕ เซนติเมตรล้อมรอบด้วยเชือกเกลียวสีทอง จำนวนหนึ่งแถบ และหมวก มีพู่ทำด้วยดิ้นสีตามสีประจำคณะยาว ๒๒ เซนติเมตรมาตรา๗ เข็มวิทยฐานะของมหาวิทยาลัยแม่โจ้สำหรับผู้ได้ปริญญามีลักษณะเป็นรูปสี่เหลี่ยมผืนผ้าส่วนด้านล่างมน ทำด้วยโลหะลงยา พื้นสีเขียว สีขาว สีเหลือง ขอบโดยรอบเป็นสีเขียว มีเครื่องหมายมหาวิทยาลัยอยู่ตรงกลางสำหรับชาย ขนาดกว้าง ๑.๕ เซนติเมตร ยาว ๓ เซนติเมตร และสำหรับหญิง ขนาดกว้าง ๑.๕เซนติเมตร ยาว ๒.๕ เซนติเมตรมาตรา๘ ให้มหาวิทยาลัยแม่โจ้จัดทำครุยประจำตำแหน่งครุยวิทยฐานะ และเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการสมัคร สุนทรเวชนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยแม่โจ้ได้เปิดสอนสาขาวิชารัฐศาสตร์และสาขาวิชาบริหารศาสตร์เพิ่มขึ้น และกำหนดให้มีปริญญาในสาขาวิชาอักษรย่อสำหรับสาขาวิชาดังกล่าว รวมทั้งแก้ไขลักษณะครุยวิทยฐานะและกำหนดลักษณะครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยและอธิการบดีเพิ่มขึ้น สมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยแม่โจ้พ.ศ. ๒๕๔๑ เสียใหม่ และโดยที่มาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยแม่โจ้ พ.ศ. ๒๕๓๙ บัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรการกำหนดลักษณะ ชนิด ประเภท และส่วนประกอบของครุยประจำตำแหน่ง ครุยวิทยฐานะและเข็มวิทยฐานะ ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้มณฑิตา/ผู้จัดทำ๗ ธันวาคม ๒๕๕๓วิภา/ตรวจ๒๕ พฤษภาคม ๒๕๕๔[๑] ราชกิจจานุเบกษาเล่ม ๑๒๕/ตอนที่ ๘๙ ก/หน้า ๒/๒๗ กรกฎาคม ๒๕๕๑